Moxico

Moxico on laaja, harvaanasuttu maakunta Angolan itäosassa. Vuoteen 2024 saakka sen pinta-ala oli 223 023 neliökilometriä, mikä vastaa noin kahta kolmasosaa Suomen pinta-alasta. Väestönlaskennan 2014 mukainen väkiluku oli 758 568, joista kaupunkilaisiksi katsottiin 417 515 ja maaseudulla asuviksi 341 053 henkilöä. Tuoreempi väestöennuste arvioi maakuntaan noin 935 649 asukasta, tai 964 426 asukasta (Angolan tilastokeskuksen vuoden 2022 ennuste). 

Etniseltä koostumukseltaan maakunnan väestö on varsin kirjavaa, mutta siitä mainittakoon bantukansa chokwit. Paikallisia kieliä ovat chokwe ja nganguela.

Moxicon maakunta rajoittuu etelässä Angolan Cuandon, lounaassa Cubangon, lännessä Bién ja pohjoisessa Lunda Sulin maakuntiin. Koillisessa naapurina on Kongon demokraattinen tasavalta ja idässä Moxico Lesten maakunta sekä Sambia.

Maakuntakeskus on Luena. Luenassa sijaitsee muun muassa Angolan tärkeimmän rautatien eli Benguelan rautatien pääasemiin lukeutuva Luenan rautatieasema ja maakunnallinen Luenan lentoasema. Mittavaa etelästä pohjoiseen Moxiton läpi kulkevaa uutta rautatieyhteyttä on suunniteltu rakennettavan. Esimerkiksi Luenasta pohjoiseen, Lunda Sulin maakunnan Saurimoon rakennetaan 260 kilometrin ratayhteys. Luenaan on perustettu Instituto Superior Politécnico do Moxico (ISP-Moxico) -korkeakoulu. 

Muista aiemman maakunnan kaupungeista mainittakoon Benguelan rautatien itäisin asemapaikkakunta Luau (aiempi Teixeira de Sousa) Kongon demokraattisen tasavallan rajan lähellä. Sinne on viikottainen junayhteys Atlantin valtameren satamakaupunki Lobitosta; Lobito–Luena-pikajunan matka ja sen kesto on pitkä (1 344 km / 30 tuntia).

Laajasta maakunnasta, etenkin sen Sambian läheisestä osasta on löydetty monia taloudellisesti arvokkaita mineraaleja. 

Maakunnassa sijaitsee vuonna 1957 perustettu Cameian kansallispuisto (; 14 450 km²). Sinne on maakuntakeskus Luenasta noin 125 kilometriä.

 Moxicon kunnat 
Moxicon maakunta oli vuoteen 2024 saakka jaettu aluehallinnon toisella tasolla paikallishallintoa varten yhdeksään kuntaan (municípios), jotka jakautuvat edelleen aluehallinnon kolmannella tason paikallishallinnollisiin osiin (comunas). Yksi näistä paikallishallintoalueista on maakuntakeskuksena toimiva Luenan kaupunki (cidade do Luena). Oheinen taulukko kuvaa tätä jakoa.

+Moxicon maakunnan kunnat (2024 asti) Kunta(município) Pinta-ala(km2) Väkiluku Kunnan paikallistaso(comunas) Alto Zambeze      Nana Candundo, Lumbala Caquengue, Cazombo, Macondo, Caianda, Calunda, Lóvua Bundas       Lutembo, Chiume, Lumbala Nguimbo, Luvuei, Ninda, Mussuma, Sessa  Camanongue      Camanongue  Cameia      Cameia Léua      Léua, Liangongo  Luacano      Luacano, Lago Dilolo Luau      Luau Luchazes      Cangombe, Cassamba, Tempué, Cangamba, Muié Moxico       Lucusse, Cachipoque, Luena, Muangai Yhteensä       

Aluehallinnon neljännellä tasolla ovat (asuin)paikat (localidades). Ne voidaan luokitella kaupunkimaisiksi tai maaseutuun kuuluviksi. Vuonna 2014 Moxicon maakunnasta luetteloitiin 92 kaupunkimaista ja 1 144 maaseutupaikkaa.

 Kunnat 2024– 
Vuonna 2024 Angolassa hyväksyttiin maan uutta aluejakoa koskeva laki, ja useitä täsmentäviä presidentin asetuksia. Maakunnan alue pieneni, koska silloisen Moxicon maakunnan itäisin osa lohkaistaan omaksi uudeksi Itä-Moxicon eli Moxico Lesten maakunnaksi. Jäljelle jäänyt osa maakuntaa muodostaa uuden, aiempaa pienempialaisen Moxicon maakunnan. Maakuntien paikallishallinnon uudistamiseksi samalla perustettiin uusia kuntia.  Kuntien määrä kasvoi 12:een, vaikka aiemmin laajemman maakunnan itäosiin perustetun Moxito Lesten maakuntaan tuli yhdeksän kuntaa. Kunnan nimi saattoi muutoksessa säilyä, vaikka alue olisi pienentynyt. Uusien kuntien asukaslukuja (selvinnevät 2024 väestönlaskennan tulosten yhteydessä) voi suoraan verrata toisiinsa.

Vuonna 2024 säädetyn aluehallintolain mukaan maakunnan 12 kuntaa ovat (kuntatyypin mukaan, A on korkein kuntaluokka ja E pienin):
+Uigen maakunnan kunnat Kunta(município) Kuntaluokka Kunnan paikallistaso(comunas) Luena  A  Luena, Cassongo Lumbala Nguimbo  C  Lumbala Nguimbo, Mussuma Mitete, Sessa Camanongue  D  - (ei kunnanosia) Cangamba  D  Cangombe, Cassamba, Cangamba, Muié Léua  D  Léua, Liangongo Alto Cuito  E  - (ei kunnanosia) Cangumbe  E  - (ei kunnanosia) Chiúme  E  - (ei kunnanosia) Lucusse  E  - (ei kunnanosia) Lutembo  E  Lutembo, Luvuei Lutuai  E  - (ei kunnanosia) Ninda  E  - (ei kunnanosia) 

 Lähteet 

 Aiheesta muualla 

*